
JONAVOS RAJONO SAVIVALDYBĖS ADMINISTRACIJOS

CIVILINĖS METRIKACIJOS SKYRIAUS NUOSTATAI

I SKYRIUS

 BENDROSIOS NUOSTATOS

      1. Civilinės metrikacijos skyrius (toliau – Skyrius) yra Jonavos rajono savivaldybės administracijos struktūrinis padalinys.

     2.  Skyrius yra tiesiogiai pavaldus ir atskaitingas rajono savivaldybės administracijos direktoriui.

      3.  Skyrius savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais bei kitais poįstatyminiais aktais, rajono savivaldybės tarybos sprendimais, mero potvarkiais, administracijos direktoriaus įsakymais, rajono savivaldybės administracijos bei šiais nuostatais. 

      4. Skyrius steigiamas bei likviduojamas rajono savivaldybės tarybos sprendimu. Skyriaus nuostatus tvirtina rajono savivaldybės administracijos direktorius.  

      5.  Skyrius turi savo herbinį anspaudą su Vyčiu.

II SKYRIUS

 SKYRIAUS UŽDAVINIAI IR FUNKCIJOS

      6. Pagrindiniai skyriaus uždaviniai yra:

      6.1. vykdyti savivaldybei įstatymu pavestą valstybinę (perduotą savivaldybėms) funkciją – teisėtai ir teisingai registruoti civilinės būklės aktus sudarant civilinės būklės akto įrašus ir tvarkyti Jonavos miesto seniūnijos gyventojų Lietuvos Respublikos piliečių, užsienio valstybių piliečių, asmenų be pilietybės gyvenamosios vietos deklaravimo duomenis ir gyvenamosios vietos neturinčių asmenų apskaitą, elektroniniu būdu pateikiant įrašus ir gyvenamosios vietos deklaravimo duomenis VĮ Registrų centro Gyventojų registro departamentui;


      6.2.  užtikrinti civilinės būklės aktų įrašų registravimo, gyvenamosios vietos deklaravimo duomenų bei asmenų įtraukimo į gyvenamosios vietos nedeklaravusių asmenų apskaitos teisėtumą,   naudojantis VĮ Registrų centro gyventojų registro duomenų baze bei teisingą šių duomenų naudojimą ir apsaugą;

      7. Skyrius, vykdydamas jam pavestus uždavinius, atlieka šias funkcijas: 

      7.1. registruoja asmens gimimą, santuokos sudarymą, vardo, pavardės keitimą, išduoda tai patvirtinančius išrašus;
      7.2. registruoja asmens mirtį, santuokos nutraukimą, tėvystės pripažinimą, tėvystės (motinystės) nustatymą, tėvystės nuginčijimą, įvaikinimą savo iniciatyva (ex officio);


      7.3. siunčia sudarytų civilinės būklės aktų įrašų elektroninę versiją tiesioginės kreipties būdu VĮ Registrų centro Gyventojų registro departamentui; 

      7.4. teikia duomenis VĮ Registrų centro Gyventojų registro departamentui, jei duomenų apie asmenis ir (ar) jų civilinės būklės aktus nėra Gyventojų registre;

      7.5. išduoda pažymas, patvirtinančias kliūčių sudaryti santuoką nebuvimą, ketinantiems santuoką registruoti užsienio valstybėje;

      7.6. priima asmenų prašymus santuokai sudaryti, santuokai, sudarytai užsienio valstybėje, apskaityti, užsienyje įregistruotam santuokos nutraukimui apskaityti, tėvų prašymus kūdikio  gimimui įregistruoti bei kūdikio, gimusio užsienyje, gimimui apskaityti;

      7.7. viešai skelbia ketinančių susituokti asmenų sąrašus; 

      7.8. registruoja santuokos sudarymą skyriaus patalpose ir norinčiųjų susituokti pasirinktoje vietoje;

      7.9. sutuoktiniu prašymu veda jubiliejinių santuokų ceremonialą; 

      7.9. išduoda civilinės būklės aktų įrašus liudijančius išrašus, civilinės būklės aktų įrašų nuorašus, kopijas ir tarpininkauja gaunant juos iš kitų civilinės metrikacijos įstaigų bei Lietuvos Valstybės istorijos archyvo;

      7.10. asmenų prašymu kartu su Lietuvos Respublikos užsienio reikalų ministerijos Konsulinio departamento piliečių reikalų ir konsulinės pagalbos skyriumi ir Lietuvos Respublikos teisingumo ministerijos Tarptautinės teisės departamentu tarpininkauja gaunant pakartotinius civilinės būklės aktų įrašų registravimo liudijimus bei civilinės būklės aktų įrašų nuorašus iš užsienio valstybių;

      7.11. priima prašymus dėl vardo, pavardės keitimo, civilinės būklės aktų įrašų ištaisymo, papildymo, atkūrimo ir anuliavimo. Registruoja vardo, pavardės keitimą, ištaiso, atkuria, anuliuoja civilinės būklės aktų įrašus ir išduoda tai patvirtinančius išrašus;
      7.12. susirašinėja su kitomis civilinės metrikacijos įstaigomis civilinės būklės aktų įrašų sudarymo klausimais;

      7.13. saugo sudarytų pirmųjų civilinės būklės aktų įrašų egzempliorius, tvarko civilinės būklės aktų įrašų archyvą, kasmet sudaro civilinės būklės aktų įrašų abėcėlinį žurnalą, sudaro ir įriša civilinės būklės aktų įrašų knygas pagal įrašų rūšis;

      7.14. teikia metines ataskaitas Lietuvos Respublikos Teisingumo ministerijai apie sudarytus civilinės būklės aktų įrašus;

      7.15. priima Jonavos miesto seniūnijos gyventojų prašymus deklaruoti gyvenamąją vietą, įtraukti į gyvenamosios vietos neturinčių asmenų apskaitą, patikrinus užregistruoja ir įrašo duomenis į VĮ Registrų centro Gyventojų registro departamento gyventojų registro duomenų bazę; 
      7.16. naikina, taiso, keičia gyvenamosios vietos deklaravimo duomenis įstatymu nustatyta tvarka;

      7.17. išduoda pažymas apie asmens deklaruotą gyvenamąją vietą, Jonavos miesto seniūnijos priskirtos teritorijos gyventojams šeimos sudėtį patvirtinančias pažymas;

      7.18. išduoda gyvenamosios patalpos savininkams (bendraturčiams) pranešimą apie jiems priklausančioje gyvenamojoje patalpoje savo gyvenamąją vietą deklaravusius asmenis;

      7.19. bendradarbiauja su VĮ Registrų centro Gyventojų registro departamentu, Informatikos ir ryšių departamentu prie Vidaus reikalų ministerijos, deklaravimo funkciją iki 2007 m. liepos 1 d. vykdžiusia gyvenamosios vietos deklaravimo įstaiga  Kauno apskrities vyriausiojo policijos komisariato migracijos skyriaus Jonavos grupe;

      7.20. keičiasi informacija su valstybės institucijomis ir įstaigomis, išduodančiomis asmens tapatybę patvirtinančius dokumentus; 
      7.21. sudaro ir saugo gyvenamosios vietos deklaravimo dokumentų tvarkymo bylas pagal dokumentacijos planą;   
      7.22. nagrinėja pagal kompetenciją piliečių pareiškimus bei skundus; 

      7.23. atstovauja pagal įgaliojimą ir kompetenciją rajono savivaldybei visų lygių teismuose.

III SKYRIUS

 SKYRIAUS TEISĖS

      8. Skyrius, įgyvendindamas jam pavestus uždavinius, turi teisę;

      8.1. naudotis VĮ Registrų cento gyventojų registro duomenų baze, sudarant civilinės būklės aktų įrašus, tvarkant gyvenamosios vietos deklaravimą;

      8.2. keistis informacija su valstybės institucijomis ir įstaigomis, išduodančiomis asmens tapatybę patvirtinančius dokumentus;   

      8.3. susirašinėti su Lietuvos Valstybės istorijos archyvu, kitomis civilinės metrikacijos įstaigomis civilinės būklės aktų įrašų sudarymo, keitimo, ištaisymo, atkūrimo, anuliavimo klausimais; 

      8.4. gauti darbui reikalingas priemones ir įrangą;

      8.5. kelti kvalifikaciją rajono savivaldybės biudžeto lėšomis;

      8.6. turėti ir kitas teisės aktuose numatytas teises.

IV SKYRIUS

 SKYRIAUS DARBO ORGANIZAVIMAS

      9. Skyriaus darbą organizuoja vedėjas.

      10. Skyriaus vedėjas:

      10.1. atskaitingas rajono savivaldybės administracijos direktoriui;

      10.2. atsako už skyriaus vidaus darbo tvarką;

      10.3. organizuoja skyriaus darbą;

      10.4. teikia rajono savivaldybės administracijos direktoriui pasiūlymus dėl skatinimo ir nuobaudų skyrimo skyriaus darbuotojams;

      11. Skyriaus vedėjui nesant, jį pavaduoja kitas skyriaus darbuotojas. 

      12. Skyriaus darbuotojo atostogų, komandiruočių, stažuočių bei ligos metu pavaduoja skyriaus vedėjo paskirtas kitas skyriaus darbuotojas. Šiais atvejais interesantai informuojami apie tai, kas sprendžia nesančio darbuotojo kompetencijai priskirtus klausimus.

                 ____________________________________________________   
